કોઈપણ ધાર્મિક જગ્યા કે આશ્રમની શરૂઆત કોઈ એક વ્યક્તિ દ્વારા થતી હોય છે. તેવીજ રીતે ભક્તિનાં રંગે રંગાઈને પોતાના ગુરૂદેવનાં આદેશથી દાણીધારની આ જગ્યા શ્રી નાથજીદાદાએ સ્થાપી છે. તેઓનાં સમયથી આજ સુધી આ જગ્યાની ગાદીએ ઘણાબધા મહંતો આવી ગયા છે. જેના ઈતિહાસ ઉપર થોડો પ્રકાશ પાડીએ તો, જુના સમયમાં ક્યાં મહંત કેટલો સમય ગાદીએ રહ્યા તે વિશેષ નોંધ ઉપલબ્ધ નથી. ઈ.સ.૧૯૮૫ ની સાલમાં જગ્યાનાં ટ્રસ્ટ તરફથી બહાર પડેલ એક પુસ્તકની યાદીમુજબ અહીં મહંતશ્રીનાં નામ આપેલ છે.